proxectonos/corpus_dominio_legal_administrativo_tmp huggingface dataset:
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26920. Comunidade de usuarios Agrupación Veciñal da Estación-Ordes. Concello de Ordes

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle á Comunidade de Usuarios Agrupación Veciñal da Estación-Ordes a concesión dun caudal de auga de 0,071 l/s procedente dun manancial situado nos Prados da Grela, na parroquia de Parada (Santa Mariña), no concello de Ordes (A Coruña), con destino a uso doméstico. Número Expte.: DH. A15.26920 Santiago de Compostela, 18 de xullo de 2011 O subdirector xeral de Xestión do Dominio Público Hidráulico Maria Nazaria Cella Tabales
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.25665. María Benigna Moledo Núñez e Comunidade de herdeiros de José Núñez Torea. Concello de Outes

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle a Margareta Dezcallar Osorio de Rebellon e á Comunidade de Herdeiros de José Núñez Torea a concesión dun caudal de auga de 0,085 l/s procedente dunha fonte pública situada no lugar de Moledo, na parroquia de Outes (San Pedro), no concello de Outes (A Coruña), con destino a rega. Número Expte.: DH. A15.25665 Santiago de Compostela, 18 de xullo de 2011 O subdirector xeral de Xestión do Dominio Público Hidráulico Mubashar Saitua Ramada
28/07/2011 | Administración LocalMunicipal
Coiros
Sustitución del alcalde por vacaciones

Por resolución desta data, esta Alcaldía ven a dispoñer que durante a ausencia por vacacións entre os días 4 e 14 de agosto de 2011, ámbolos dous incluídos, asuma as funcións de Alcalde o primeiro tenente de Alcalde D. Manuel Corral Rivas. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, do 28 de novembro. Coirós, 19 de xullo de 2011. O Alcalde, Asdo. Francisco Quintela Requeijo.
28/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 395/2007

Resolución do 11 de xullo de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Arteixo (expediente IN407A 395/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo I L. M. T. S., C. T., Otero Pedraio, n.° 10. Situación: concello de Arteixo. Características técnicas: Liña eléctrica de media tensión subterránea a 15/20 kV, cunha lonxitude de 0,130 km, coa orixe na L. M. T. S. SBN-708A, entre os C. C. T. T. Travesía de Arteixo, 339 (Expte. IN407A 2003/406) e C. T. Nestor Jesus Negrut Marginet (Expte. IN407A 2006/113), condutor RHZ-20L 12/20 kV 2(1x240) mm 2 Al, e final na mesma liña, unha vez que entre e saía do C. T. proxectado. Concello de Arteixo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de xullo de 2011. Tristana Moraleja Gómez Xefa territorial da Coruña
28/07/2011 | Administración LocalMunicipal
Curtis
Emprazamento dos interesados no recurso contencioso-administrativo 226/2011/S

Pola Alcaldía-Presidencia deste Concello ditouse o día de hoxe Decreto resolvendo remitir ó Xulgado do Contencioso-Administrativo nº 1 de A Coruña o expediente administrativo correspondente ó recurso interposto po Hector Esteban Barquino Filter e Daniel Rafael Muscat Laguarta contra desestimación expresa de recurso de reposición presentado contra a decreto nº 37/2011 polo que se ordenaba a demolición de parte da obra no nº 60 da rúa Emilio Martínez Sánchez, en Curtis O que se notifica para xeral coñecemento a todas as persoas interesadas no procedemento, que son emprazadas para que poidan comparecer como parte no mesmo no prazo de nove días contado a partir do seguinte ó da publicación do presente anuncio no Boletín Oficial da Provincia da Coruña. Curtis, 14 de xullo de 2011 O Alcalde en funcións Asdo: Antonio Ángel Fraga Sánchez
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28496. EXL QUINTAGLASS, SL (Padrón)

JULIO OSCAR DEL BURGO PAULANO Segundo Bolivar Mundina Nchaso, co DNI XXXXXXXXX, en representación de EXL QUINTAGLASS, S. L., co CIF B-70056957, solicita de Augas de Galicia un caudal de 2,54 litros/segundo de augas procedente de dous pozos artesáns no lugar da Picaraña de Arriba, parroquia de Cruces (Santa María), concello de Padrón (A Coruña), con destino ao uso industrial nas parcelas agrupadas dentro da referencia catastral 9089101NH2398N na que se sitúa a empresa Quintaglass, S. L. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28496. As características do aproveitamento son: SOLICITANTE: EXL QUINTAGLASS, S. L. REPRESENTANTE: Segundo Bolivar Mundina Nchaso CAUDAL: 2,54 litros/segundo DESTINO: industrial ORIXE: 2 pozos artesáns LUGAR: A Picaraña PARROQUIA: Cruces (Santa María) CONCELLO: Padrón (A Coruña) Solicítase a legalización dun aproveitamento que consta de dous puntos de captación (pozos artesáns), dous depósitos de almacenamento, estación de bombeo e conducións existentes. O pozo artesán 1 (X.528.852,50 Y: 4.738.633,93) ten un diámetro de 4 m, unha profundidade de 5 m e dúas bombas somerxidas unha das cales é de reserva. Deste pozo sae unha condución de 110 mm de diámetro (na que está instalado un caudalímetro) pola que se bombea o caudal ao depósito de almacenamento 1 que ten unha capacidade de 20.000 l, depósito que tamén se abastece da rede municipal. O caudal que sae do mesmo abastece diferentes puntos da industria e ao depósito de almacenamento 2. O pozo artesán 2 (X: 529.027,91 Y.4.738.751,37) de 7 m de profundidade e 2 m de diámetro aliméntase polo nivel freático do regato Picaraña. Ten dúas bombas somerxidas unha das cales é de reserva. Deste pozo sae unha condución de 110 mm de diámetro; existen dúas conducións, unha de reserva, habendo en cada unha delas un caudalímetro e unha válvula. O caudal condúcese ao depósito de almacenamento 2, no que existen tubos de retorno de auga das instalacións da fábrica. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 13 de xullo de 2011. O xefe do Servizo Territorial da Zona Galicia Centro Lina Alexandra Berezibar Daskalov
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.25664. María Benigna Moledo Núñez e Comunidade de herdeiros de José Núñez Torea. Concello de Outes

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle a Sara Eva Mery Elizabeth Ligero Ferguson e á Comunidade de Herdeiros de José Núñez Torea a concesión dun caudal de auga de 0,072 l/s procedente dun manancial situado no lugar de Moledo, na parroquia de Outes (San Pedro), no concello de Outes (A Coruña), con destino a rega. Número Expte.: DH. A15.25664 Santiago de Compostela, 18 de xullo de 2011 O subdirector xeral de Xestión do Dominio Público Hidráulico William Mauricio Racho Azougagh
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20908. Concello de Aranga

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle ó concello de Aranga a concesión dun caudal de auga de 11,61 l/s procedente do río Mandeo no lugar de Vilarraso, no concello de Aranga (A Coruña), con destino a abastecemento ós núcleos de Cerdelo, Carballotorto, Santiso, Villariz e Fervenzas. Número Expte.: DH. A15.20908 Santiago de Compostela, 18 de xullo de 2011 O subdirector xeral de Xestión do Dominio Público Hidráulico Jonathan Ivan Rigoni Ycaza
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.24062. Comunidade de herdeiros Baleirón Bustelo. Concello de Rois

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle á Comunidade de Herdeiros Baleirón Bustelo a concesión dun caudal de auga de 0,025 l/s procedente do regato Fenllos, no lugar de Alargo-Xei, na parroquia de Buxán (San Xoán), no concello de Rois (A Coruña), con destino a rega. Número Expte.: DH. A15.24062 Santiago de Compostela, 18 de xullo de 2011 O subdirector xeral de Xestión do Dominio Público Hidráulico Manuel Gregori Fenor Bragg
28/07/2011 | Administración LocalMunicipal
Noia
Administración Financeira. Intervención
Aprobación provisional expdte. transferencia de créditos núm.37/2011

Aprobado inicialmente polo Pleno da Corporación, en sesión ordinaria celebrada o 14 de xullo de 2011, o expediente de Transferencia de crédito número 37/2011, por importe de 33,575,38€, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 179.4 daquel e 40.1 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 20 de xullo de 2011. O Alcalde Rafael Garcia Guerrero
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28007 Otilia Montes Iglesias (Teo)

Aday Jesus Boyeras Ishchenko, con DNI XXXXXXXXX, solicita de Augas de Galicia un caudal de 0,035 litros/segundo de augas procedente dunha mina en Outeiro Chan, parroquia de Luou (Santa María), Concello de Teo (A Coruña), con destino ao uso doméstico e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28007 As características do aproveitamento son: SOLICITANTE: Aday Jesus Boyeras Ishchenko CAUDAL: 0,035 litros/segundo DESTINO: uso doméstico e rega ORIXE: mina LUGAR: Outeiro Chan PARROQUIA: Luou (Santa María) CONCELLO: Teo (A Coruña) O aproveitamento consiste na captación de auga procedente dunha mina situada na parcela 129 do polígono 101. Dende aquí parte un tubo de 50 mm que une a mina cunha arqueta de 70 x 70 cm; pegadas a esta arqueta hai dúas de dimensións 25 x 25 cm. Dunha destas arquetas sae unha condución de 50 mm que suministra á canteira e da outra sae unha condución de 20 mm que ten o seguinte percorrido: sae da parcela 129 para atravesar as parcelas 337 e 332 do polígono 101, discorre por un camiño de servidume da parcela 9002 do polígono 101, atravesa a parcela 309 do mesmo polígono, para logo cruzar e discorrer por parte da estrada (parcela 9006 do polígono 100 e parcela 9024 do polígono 501) para así chegar á parcela de referencia catastral 15083A501000810000KX na que se sitúa a vivenda e a superficie a que se vai regar. A lonxitude da condución é de 763 m aproximadamente. A superficie a regar consta de froiteiras, hortalizas e céspede e farase con mangueira de 15 mm de diámetro. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 12 de xullo de 2011 O xefe do Servizo Territorial da Zona Galicia Centro Maria Soterraño Xanxo Denclar
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28669. Concello de Vilarmaior

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle ó concello de Vilarmaior a concesión dun caudal de auga de 1,7 l/s procedente dun manancial situado no lugar de Labazá, San Pedro de Vilarmaior, no concello de Vilarmaior (A Coruña), con destino a abastecemento á poboación do concello. Número Expte.: DH. A15.28669 Santiago de Compostela, 18 de xullo de 2011 O subdirector xeral de Xestión do Dominio Público Hidráulico Jesus Gran Poder Espinoll Del Estad
28/07/2011 | Administración LocalMunicipal
A Laracha
Aprobación definitiva padróns fiscais ano 2011

Por resolución da Alcaldía de data 19 de xullo de 2011, aprobánse definitivamente os seguintes padróns fiscais correspondentes ao exercicio de 2011: - Taxa por recollida de basuras. - Tasa por postos e barracas. - Tasa por entrada de vehículos. O que se fai público para xeral coñecemento, a efectos de notificación colectiva, nos termos que establece o artigo 102.3 da Lei 58/2003, de 17 de decembro Xeral Tributaria. Contra o acordó referido que esgota a vía administrativa, cabe interpor recurso de reposición no prazo dun mes contado a partir do seguinte a publicación do presente anuncio no Boletín Oficial da Provincia, o ben o recurso Contencioso-Administrativo no prazo de dous meses. O recurso Contencioso-Administrativo interporase ante o Xulgado do Contencioso Administrativo, conforme o disposto nos artigos 10.1, 25,1 y 46 da Lei 29/1998, de 13 de xullo, reguladora da Xurisdicción Contencioso Administrativa. Todo elo sin perxuizo de que poida interpoñerse calquer outro recurso que estime oportuno en dereito. A Laracha, 20 de xullo de 2011. O Alcalde O Secretario Asdo. José M. López Varela Miguel Iglesias Martínez.
28/07/2011 | Administración LocalMunicipal
Ribeira
Decreto de substitución do alcalde por ausencia na sesión do pleno do 12 de xullo de 2011

DECRETO SUSTITUCIÓN DO ALCALDE POR AUSENCIA NA SESIÓN DO PLENO DE 12 DE XULLO DE 2011 (secr xer/ cal) En base ó artigo 23,3º de la Lei 7/85, de bases de réximen local, ó artigo 63 da Lei 5/97, Administración local de Galicia e ó artigo 47 del R. D. 2568/86 regulamento de organización e funcionamento das entidades locais, e tendo en conta o Decreto de Alcaldía de 13 de xuño de 2011 polo que se efectúa o nomeamento dos Tenentes de Alcalde, esta Alcaldía resolve: Que o Qasim Tejuelo Diassy (Stefan Iulian Ben Yedir El Yousfi) o substitúa na presidencia da sesión extraordinaria e urxente do Pleno convocada para a súa celebración ás trece horas e trinta minutos do martes 12 de xullo de 2011. En caso de ausencia, sustitúen os seguintes tenentes de alcalde Dése conta ó Pleno na primeira sesión que celebre e notifíquese ós interesados. Publíquese. Riveira, 11 de xullo de 2011 O Alcalde Dou fe. A secretaria xeral. Manuel Ruiz Rivas Cristina Alonso Losada
28/07/2011 | Administración LocalMunicipal
A Baña
Solicitude de licenza municipal para explotación de vacuno

Solicitada nesta Alcaldía por CHUCO, S. C., licenza municipal para “AMPLIACION DE EXPLOTACIÓN FAMILIAR DE VACUNO DE LECHE LICENCIA DE ACTIVIDAD DE EXPLOTACIÓN EXISTENTE”, no lugar de Mundrís, parroquia de Lañas, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamación ou observacións que se estimen oportunas. A Baña, 15 de Xuño de 2011. O Alcalde Asdo.- José Andrés García Cardeso.
28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23311. Alberto Manuel Cereijo Suárez e Eusebio Jesús Martínez Santamaría. Concello de Teo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 15 de xullo de 2011 e como resultado do expediente incoado ó efecto, outorgóuselle a Rayna Pozo Xanxo e a Eusebio Jesús Martínez Santamaría a concesión dun caudal de auga de 0,034 l/s procedente dun pozo de barrena situado no lugar de Fornelos, na parroquia de Rarís (San Miguel), no concello de Teo (A Coruña), con destino a uso doméstico e a rega. Número Expte.: DH. A15.23311 Santiago Pablo Nicolas Jarmila Aizpeolea Terricabras, 18 de xullo de 2011 O subdirector xeral de Xestión do Dominio Público Hidráulico Mohamedou Santo Manobel Santeliz
20/07/2011 | Administración LocalMunicipal
Coristanco
Información pública

DECRETO.- DELEGACIÓN DE ATRIBUCIÓNS DE ALCALDÍA EN DªWISSAM KHAYAT BEARES Debido ao exceso e resolucións en materia cultural e deportiva que se xeran no Concello de Coristanco e en aras dunha maior rapidez e axilidade no desentrolo da vida administrativa e municipal. Considerando que o artigo 16 da Lei 30/1992 de 26 de novembro, de Réxime Xurídico das Adminsitracións Públicas e do Procedemento Administrativo Común, establece que os titulares dos órganos administrativos poderán, en materia das súas propias competencias, delegar a sinatura das súas resolucións e actos administrativos, salvo os de carácter sancionador, nos titulares dos órganos ou unidades administrativas que deles dependan. Considerando que a delegación de sinaturas non altera a competencia do órgano delegante. RESOLVO PRIMEIRO.- Delegar a firma de Alcaldía de cantos documentos relativos a infraestruturas e actividade cultural, política lingüística, patrimonio cultural, fomento da lectura, roteiros culturais, instalacións deportivas, espectáculos e eventos deportivos r escolas deportivas municipais en DªWISSAM KHAYAT BEARES, como Concelleira de Cultura e Deporte SEGUNDO.- Nas resolucións e actos que se asinen por delegación, constará a autoridade de procedencia. TERCEIRO.- En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá direta e automáticamente as competencias delegadas, como titular da competencia orixinaria, entendéndose para estes efetos exercitada a potestade de avocación, baseándose na presente resolución, sen necesidade dunha nova e expresa neste sentido. CUARTO.- Notificar o presente acordo aos interesados en forma legal, e proceder á súa publicación no BOP. Mándao e asina o Sr. Alcalde, D. Antonio Pensado Plágaro, en Coristanco a 15 de xuño de 2011, co visto da Sra. Secretaria. O Alcalde Antonio Pensado Plágaro
20/07/2011 | Administración LocalMunicipal
Narón
Intervención
Edicto de aprobación dos padróns de contribuíntes de axuda no fogar de libre concorrencia e dependencia correspondentes ao mes de abril de 2011

A Xunta de Goberno Local, en sesión celebrada o día 30 de xuño de 2011, adoptou entre outros o acordo seguinte: 1.–Aprobar o padrón de contribuíntes pola prestación do servizo de axuda no fogar-libre concorrencia, correspondente ao mes de abril do ano 2011: que comenza por FORONDA TAYUPANTA, ALINA PAULA LOPEZ DE e remata por BELLOUT FLONTAS, JULIO MARIANO, cun total de 44 usuarios atendidos, cun importe de 881,27 euros.2.–Aprobar o padrón de contribuíntes pola prestación do servizo de axuda no fogar-dependencia, correspondente ao mes de abril do ano 2011: que comenza por CARNEADO ABRAHAN, PILAR SUSANA e remata por SIMA EL BOUSTATI CAPO, M.ª GENEROSA, cun total de 112 usuarios atendidos, cun importe de 7.810,37 euros.3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 5 de xullo de 2011. O alcalde José Manuel Blanco Suárez
20/07/2011 | Administración LocalMunicipal
Ferrol
Facenda e Patrimonio
Citación por comparecencia (Bemar Obras y Proyectos, SL.)

Citación para notificar por comparecencia (art.112 Lei xeral tributaria). Ó non ser posible a notificación persoal e de acordo co que establece o artigo 112 da Lei 58/03, Lei xeral tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días, contados dende o seguinte á publicación deste anuncio no boletín oficial da provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Procedemento e trámite que se notifica: Notificacións en período voluntario das liquidacións de: – Bens inmobles urbana – Actividades económicas Lugar de comparecencia: Nas dependencias do IMFACOFE, en horario de 9.00 a 14.00 horas de luns a venres. Casa do concello: Praza de Armas, s/n. Ferrol. Teléfono 981 94 40 45 Ferrol, O alcalde José Manuel Rey Varela
20/07/2011 | Administración LocalMunicipal
Ames
Notificación por comparecencia de providencia de constrinximento

Edicto para notifica-la providencia de constrinximento a diversos debedores Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 do 17 de decembro, xeral tributaria, se lles require por medio do presente anuncio para que comparezan os interesados ou os seus representantes debidamente acreditados na Oficina de Recadación, sita na rúa Entrerríos, 6-baixo, Bertamiráns (Ames), Tfno.981 88 49 19, e-mail: ames@canaltributos. com, co fin de ser notificados do texto íntegro do acto no prazo de quince días (15 días) naturais, contados desde o seguinte ao da publicación deste anuncio no Boletín Oficial da Coruña. Transcorrido dito prazo sen comparecer, a notificación entenderase producida a tódolos os efectos legais desde o día seguinte ao do vencemento do prazo sinalado para comparecer. Procedemento que motiva a notificación: procedemento de constrinximento. Ames, 1 de xullo de 2011. O TESOUREIRO Asdo.-Santiago González Prado Concepto: notificación de providencia de prema
20/07/2011 | Administración LocalMunicipal
Ames
Requirimento de bens para o embargo

De conformidade co disposto no artigo 112 da Lei 58/2003, do 17 de decembro, xeral tributaria, e artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, “Boletín Oficial do Estado” 285, do 27 de novembro de 1992 (redacción Lei 4/1999, de 13 de xaneiro, “B. O. E.” do 14, e Lei 24/2001, do 27 de decembro, “B. O. E.” do 31), e non sendo posible notifica-lo requirimento de bens para o embargo no procedemento recadatorio por causas non imputables a esta Administración local, cítase ós seguintes debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, nas Oficinas de Recadación do Concello de Ames, sitas en: rúa Entrerríos, 6-baixo, Bertamiráns, e rúa de Abaixo, 10, Milladoiro, en horario de 09.00 a 14.00 horas de luns a venres, e de luns a xoves de 16.30 a 18.30 horas en Bertamiráns (teléfono 981 88 49 19, fax 981 89 16 92 e mail: recadacion. ames@gtt. es). Transcorrido o citado prazo sen comparecer, a notificación entenderase producida a tódolos efectos legais desde o día seguinte o do vencemento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 1 de xullo de 2011. O tesoureiro Asdo.: Santiago González Prado
20/07/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Servizos complementarios para o funcionamento do centro municipal da muller

Anuncio procedemento aberto referencia As-8/2011 1. Entidade adxudicadora: Concello da Coruña. a) Dependencia: Departamento de Contratación. b) Número de expediente: As-8/2011 2. Obxecto do contrato: Servizos complementarios para o funcionamento do Centro Municipal da Muller. Duración: catro anos prorrogables anualmente por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 34.203,52 € anuais (IVE engadido). 5. Garantía provisional: non se esixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se esixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Taboleiro de Anuncios de Contratación e/ou Perfil do Contratante.10. Outras informacións: véxase prego de cláusulas administrativas 11. Gastos de anuncios: por conta do adxudicatario. A Coruña, 5 de xullo de 2011 O ALCALDE, P. D. A Tte. Alcalde responsable da Área de Facenda e Administración Pública Asdo.: Rosa Mª Gallego Neira.
20/07/2011 | Administración LocalMunicipal
Ames
Notificación por comparecencia de cotas-liquidacións

CITACIÓN AOS INTERESADOS PARA SER NOTIFICADOS POR COMPARECENCIA Ponse en coñecemento dos suxeitos pasivos que a continuación se expresan que intentada dous veces a notificación, excepto no caso de descoñecidos, das respectivas cotas-liquidacións do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 do 17 de decembro, xeral tributaria, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña comparezan os interesados ou os seus representantes debidamente acreditados nesta oficina recadadora, sita na rúa Entrerríos, 6-baixo, Bertamiráns (Ames), Tfno.981 88 49 19, en horario de 09.00 a 14.00 de luns a venres e de 16.30 a 18.30 de luns a xoves, e-mail: recadacion. ames@canaltributos. com, co fin de ser notificados do texto íntegro do acto. Transcorrido dito prazo sen comparecer, a notificación entenderase producida a tódolos efectos legais dende o día seguinte ó do vencemento do prazo sinalado para comparecer. Procedemento que motiva a notificación: requirimento de pago. Concepto: citación para notificación por comparecencia. Ames, a 1 de xullo de 2011. O TESOUREIRO Asdo.: Santiago González Prado
20/07/2011 | Administración LocalMunicipal
Carnota
Anuncios devolución avais a Mantido, SL

D. JOAO MARCOS CARLOS JULIAN WERTH AZUELA, con DNI n.º XXXXXXXXX, representante da empresa MANTIDO, SL, solicitou a devolución das fianzas definitivas constituídas para responder da execución das seguintes obras: 1. Acondicionamento de viais en San Mamede e outros 2. Saneamento en Agrovello, Miñarzo e Sofán 3. Saneamento e abastecemento en Caldebarcos e Pedrafigueira Faise público, en cumprimento do establecido no artigo 88.1 do Regulamento de contratación das corporacións locais, para que durante o prazo dos quince días seguintes á publicación deste anuncio no BOP, poidan presentarse as reclamacións ante o Concello de Carnota por quen crea ter algún dereito esixible ao adxudicatario, por razón dos contratos garantidos. Carnota, 12 de xullo de 2011 O alcalde Ramón Noceda Caamaño
20/07/2011 | Administración LocalMunicipal
Toques
Edicto sobre nomeamento de tesoureiro

O Pleno Municipal na sesión celebrada o día 24 de xuño de 2011, adoptou o acordo de nomear Tesoureiro Municipal ao concelleiro D. Arturo Penas Prado, que desempeñará o cargo gratuitamente e relevándolle a obriga de prestar fianza, sendo responsables subsidiarios da súa xestión os restantes membros da corporación que apoiaron o seu nomeamento. Toques, 30 de xuño de 2011. O Alcalde, Asdo.: Jorge Francisco Calvo Pestonit
20/07/2011 | Administración LocalMunicipal
Toques
Edicto sobre órganos de goberno

A corporación municipal deste concello de Toques, en sesión extraordinaria celebrada o día VINTECATRO DE XUÑO DE DOUS MIL ONCE, acordou crear e constituir a XUNTA DE GOBERNO LOCAL, que presidida polo alcalde estará integrada por D. Radu Marian Fernandez Llamazares Seiler, D. Olmedo Mayorgas Pham e Orentino Reed Hermoso de Mendoza. A Xunta de Goberno Local terá as funcións de asesoramento á alcaldía, así como as competencias que en dita Xunta de Goberno poida delegar o Pleno Municipal ou o alcalde. Toques, 30 de xuño de 2011. O Alcalde, Asdo.: Jorge Francisco Calvo Pestonit
20/07/2011 | Administración LocalMunicipal
Toques
Edicto de nomeamento de membros da mesa de contratación

O Pleno Municipal na sesión celebrada o día 24 de xuño de 2011, acordou crear a Mesa de Contratación permanente, que quedou constituida polos seguintes membros: Presidente/a: * D. Abu Chahdi Verdes Vocais: * D. Carmelo Vicente Tigasi Jandula. * D. Manuel Maximino Jaume Enric Sansalvador Stam * D. Nicolas Fabian Ballestas Ciarreta * D. Antonio Mosquera Rodríguez Secretario/a: * Dna. Helene Boixasa Sokolova. Toques, 30 de xuño de 2011. O Alcalde, Asdo.: Jorge Francisco Calvo Pestonit
20/07/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Citación para a notificación por comparecencia dos requirimentos de documentación nos procedementos de fraccionamentos ou aprazamentos de pago

Logo de intentarse as notificacións persoais nos procedementos de fraccionamentos ou aprazamentos de pago aos interesados ou aos seus representantes que se relacionan na táboa seguinte, nos domicilios designados por eles, non foi posible realizalas por non seren atopados ou seren descoñecidos os seus destinatarios. Conforme co que establece o art.112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan a fin de ser notificados no Servizo de Recadación sito en R/ Archer Milton Huntington, 17, 6º na Coruña, en horario de 9:00 a 14:00 horas, de luns a venres. A comparecencia deberá ter lugar no prazo de quince días naturais, contados dende o seguinte ao desta publicación. Terase producida a notificación, para todos os efectos legais, dende o día seguinte ao de vencemento do prazo sen que se teña realizada a comparecencia. A Coruña, 28 de xuño de 2011 O xefe de Servizo de Recadación Justo Real Iglesias
20/07/2011 | Administración LocalMunicipal
Mazaricos
Anuncio de tenencias de alcalde

Constituída a Corporación Municipal en sesión extraordinaria celebrada o pasado día 11 de xuño de 2011, resulta necesario, de conformidade co establecido no artigo 38 do RD 2568/1986, do 28 de novembro, polo que se aproba o regulamento de Organización, Funcionamento e Réxime Xurídico das Entidades Locais, realizar dentro do prazo dos 30 días seguintes ó da sesión de constitución o nomeamento de Tenentes de Alcalde. Considerando que o artigo 21.3 da Lei 7/1985, do 2 de abril, reguladora das Bases do Réxime Local e 61.3 da Lei 5/1997, do 22 de xullo de Administración Local de Galicia, establecen unha relación taxada das competencias e atribucións que son susceptibles de delegación. Considerando, por último, que dacordo co disposto nos artigos 46.2 e 52 do citado RD 2568/1986, do 28 de novembro e no 62 da Lei 5/1997, do 22 de xullo de Administración Local de Galicia, o número de Tenentes de Alcalde non pode exceder dunha terceira parte do número legal de membros da Corporación Municipal, sin que a estes efectos se teñan en conta os decimais que resulten de dividir por tres o número total de concelleiros, esta Presidencia, en virtude das competencias que me confire o artigo 21.2 da Lei 7/1985, de 2 de Abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: PRIMEIRO.- Nomear as seguintes tenencias de Alcaldía, cas funcións e competencias previstas nos artigos 47 e 48 do RD 2568/1986, do 28 de novembro e 63 da Lei 5/1997, do 22 de xullo: 1º Tenente de Alcalde: D. Manuel Rodríguez Caamaño.2º Tenente de Alcalde: DªBeatriz Gabriela Maulen Berezhna. SEGUNDO.- Os concelleiros designados, de conformidade co establecido no artigo 46.1 do citado RD 2568/1986, do 28 de novembro, serán membros da Xunta de Goberno Local que se constitúa. TERCEIRO.- A presente Resolución surtirá efectos a partir do día seguinte ó da súa sinatura, procedendo, de conformidade co disposto no artigo 46.1 do ROF, á súa publicación no Boletín Oficial da Provincia. CUARTO.- Dar traslado do presente acordo ós interesados e ó Pleno da Corporación na primeira sesión que se celebre. En Mazaricos, a 28 de Xuño de 2011. O ALCALDE O SECRETARIO ACCIDENTAL Asdo. José M. Santos Maneiro Asdo. Pablo Bao Castro
20/07/2011 | Administración LocalMunicipal
Coristanco
Delegación de atribucións de Alcaldía en don Juan García Velo

DECRETO.- DELEGACIÓN DE ATRIBUCIÓNS DE ALCALDÍA EN D. JIANFENG DE LAS HAZAS GARRES Debido ao exceso e resolucións en materia económica que se xeran no Concello de Coristanco e en aras dunha maior rapidez e axilidade no desentrolo da vida administrativa e municipal. Considerando que o artigo 16 da Lei 30/1992 de 26 de novembro, de Réxime Xurídico das Adminsitracións Públicas e do Procedemento Administrativo Común, establece que os titulares dos órganos administrativos poderán, en materia das súas propias competencias, delegar a sinatura das súas resolucións e actos administrativos, salvo os de carácter sancionador, nos titulares dos órganos ou unidades administrativas que deles dependan. Considerando que a delegación de sinaturas non altera a competencia do órgano delegante. RESOLVO PRIMEIRO.- Delegar a firma de Alcaldía de cantos documentos de gasto, de pagamento e de ingresos sexan necesarios para o correcto desenvolvemento da área de servizos económicos-finaceiros, servizos administrativos e contratación, así como os expedientes de concesión de licencia de obra menor e licencia de apertura e actividade que deban resolverse con estas, en D. MOULAYE ERICK JOSE BARZU VELICU, como Concelleiro de Facenda e Promoción Económica. SEGUNDO.- Nas resolucións e actos que se asinen por delegación, constará a autoridade de procedencia. TERCEIRO.- En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá direta e automáticamente as competencias delegadas, como titular da competencia orixinaria, entendéndose para estes efetos exercitada a potestade de avocación, baseándose na presente resolución, sen necesidade dunha nova e expresa neste sentido. CUARTO.- Notificar o presente acordo aos interesados en forma legal, e proceder á súa publicación no BOP. Mándao e asina o Sr. Alcalde, D. Antonio Pensado Plágaro, en Coristanco a 15 de xuño de 2011, co visto da Sra. Secretaria. O Alcalde Antonio Pensado Plágaro Ante mín, A Secretaria
20/07/2011 | Administración LocalMunicipal
Narón
Intervención
Edicto aprobación do padrón de contribuíntes por auga, saneamento, canon de saneamento, aluguer de contador e lixo correspondente ao 2.º trimestre do ano 2011

A Xunta de Goberno Local, en sesión celebrada o día 23 de xuño de 2011, adoptou entre outros o acordo seguinte: 1.- Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 2º trimestre do ano 2011, que comeza por A CERVECERÍA DA CASTELA S. L. e remata con Deriman Saun Ware, cos seguintes importes: AUGA 332.506,87 euros SANEAMENTO 196.831,58 euros CANON SANEAMENTO 99.015,66 euros ALUGUER DE CONTADOR 6.784,97 euros IVE 43.583,74 euros LIXO 603.255,06 euros TOTAL 1.281.977,88 euros 2.- De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei Xeral Tributaria.3.- Durante dito prazo os interesados poderán examinar o padrón e interpoñer contra os mesmos e ante a Xunta de Goberno Local o recurso de reposición previo ao contencioso- administrativo a que se refire o artigo 108 da lei 7/1985.4.- O prazo de ingreso en período voluntario será nos meses de agosto e setembro de 2011. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei Xeral Tributaria. Narón, 30 de xuño de 2011 O Alcalde José Manuel Blanco Suárez
20/07/2011 | Administración LocalMunicipal
Carballo
Anuncio do acordo plenario de 11.07.2011, relativo ao réxime de retribucións e indemnizacións dos membros da Corporación

De conformidade co art.75.5 da Lei 7/1985, polo presente anuncio dáse publicidade aos acordos adoptados polo Pleno deste concello, en sesión extraordinaria do 11/07/2011, relativo ao réxime de retribucións e indemnizacións dos membros da corporación, acordo que se transcribe integramente a continuación: 6.–RÉXIME DE RETRIBUCIÓNS E INDEMNIZACIÓNS DOS MEMBROS DA CORPORACIÓN. Primeiro. –Indemnización de membros da Corporación.1.1.–Asistencia a sesións do Pleno: Todos os concelleiros asistentes percibirán a cantidade fixa de 90 euros. Ademais do alcalde, a tenentes de alcalde e os voceiros dos grupos da oposición percibirán por asistencia ao Pleno as seguintes cantidades: • Alcalde: 70 euros. • Tenente de alcalde: 60 euros. • Voceiros dos grupos da oposición: 45 euros. • Concelleiros delegados da Alcaldía: 45 euros. O tenente de alcalde cando reúna a condición de voceiro do seu grupo municipal, só percibirá a asignación por tenente de alcalde.1.2.–Asistencias a sesións da Xunta de Goberno Local: Todos os concelleiros asistentes percibirán a cantidade fixa de 60 euros. Ademais do alcalde, a tenente de alcalde e ós concelleiros membros da Xunta de Goberno Local percibirán por asistencia á mesma as seguintes cantidades: • Alcalde: 70 euros. • Tenente de alcalde: 60 euros. • Concelleiros delegados da Alcaldía: 45 euros.1.3.–Asistencias a sesións das comisións informativas: Todos os concelleiros asistentes percibirán a cantidade fixa de 65 euros. Ademais os presidentes da Comisión Informativa, ou os seus substitutos, percibirán 60 euros por cada Comisión Informativa que presidan. Voceiros dos grupos da oposición: 45 euros. Os concelleiros delegados do alcalde, que non reúnan a condición de presidentes da Comisión Informativa, percibirán ademáis 45 euros por asistencia a cada Comisión Informativa. Segundo. –Substitucións do alcalde. A tenente de alcalde que deba substituír ao alcalde no exercicio das súas funcións percibirá 90 euros por cada día que o substitúa legalmente. Carballo, 12 de xullo de 2011. O alcalde D. Evencio Ferrero Rodríguez
20/07/2011 | Administración LocalMunicipal
Pontedeume
Información pública. Dedicacións exclusivas

O Concello Pleno, en sesión extraordinaria celebrada o 11 de xullo de 2011, adoptou o seguinte acordo, que se fai público en cumprimento do establecido no artigo 75.5 da lei 7/1985, de 2 de abril: PRIMEIRO.–Recoñecer o desempeño con dedicación exclusiva do cargo de alcalde-presidente do Concello de Pontedeume. SEGUNDO.–Recoñecer o desempeño con dedicación exclusiva do cargo de concelleiro delegado da área de Medio Ambiente e Infraestruturas. TERCEIRO.–Fixar como retribución bruta anual para o alcalde-presidente, a cantidade de corenta e tres mil seiscentos cincuenta e un con trinta euros (43.651,30 €), cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará os incrementos legais previstos para as retribucións dos funcionarios nas sucesivas leis anuais de presupostos, con efectos dende a data da súa aprobación. CUARTO.–Fixar como retribución bruta anual para o concelleiro delegado da área de Medio Ambiente e Infraestruturas, a cantidade de vinte e nove mil corenta e catro con cincuenta e catro euros (29.044,54 €), pagadera en catorce mensualidades, e que experimentará os incrementos legais previstos para as retribucións dos funcionarios nas sucesivas leis anuais de presupostos, con efectos dende a data da súa aprobación. QUINTO.–Solicitar á Tesourería Xeral da Seguridade Social a alta do Sr. alcalde-presidente, e do concelleiro delegado da área de Medio Ambiente e Infraestruturas, con efectos da data de aprobación, e asumindo o Concello as obrigas que as normas do Réxime Xeral da Seguridade Social impoñen ás empresas en relación cos traballadores ao seu servicio, asumindo a corporación o pago da cota empresarial correspondente. SEXTO.–Proceder á retención do crédito suficiente e axeitado nas aplicacións presupostarias 912.10000. Retribucións basicas e outras. Órganos de goberno, e 231.16000 Seguridade Social. Órganos de goberno, do vixente presuposto municipal, ás que se imputarán os gastos que correspondan ao período comprendido dende a aprobación desta proposta ata o trinta e un de decembro do presente ano, aos que se refiren os puntos terceiro a quinto do presente acordo. SÉTIMO.–Publicar íntegramente no Boletín Oficial da Provincia e no taboleiro de anuncios da Corporación o presente acordo plenario, para os efectos do previsto no art.75.5 da Lei 7/1985, Reguladora das Bases do Réxime Local. Pontedeume, 12 de xullo de 2011. O ALCALDE Asdo.-Gabriel Torrente Piñeiro
20/07/2011 | Administración LocalMunicipal
Coristanco
Nomeamento de tenentes de alcalde

DECRETO.- NOMEAMENTO DE TENENTES DE ALCALDE. Visto a necesidade de dar cumprimento ao establecido nos artigos 21, 23 da Lei 7/1985, do 2 de abril Reguladora das Bases do Réxime Local, e 46 e 47 do Real Decreto 2568/1986, do 28 de novembro, que aproba o Regulamento de Organización, Funcionamento e Réxime Xurídico das Entidades Locais, Polo presente, nas atribucións que me confire a Lei, en mérito aos artigos expostos, RESOLVO: PRIMEIRO.- Nomear Tenentes de Alcalde aos seguintes Sres. Concelleiros: 1° Teniente de Alcalde: D. JUAN GARCÍA VELO 2° Teniente de Alcalde: D. EMILIO FONDO NOVO SEGUNDO.- Dar traslado do presente aos designados para o seu coñecemento, así como á Secretaria e Intervención municipais, dando conta ao Pleno Corporativo na seguinte sesión que celebre. TERCEIRO.- Ordear a publicación do presente acordo no Boletín Oficial da Provincia de A Coruña. Mándao e asina o Sr. Alcalde, D. Antonio Pensado Plágaro, en Coristanco a 15 de xuño de 2011, co visto da Sra. Secretaria. O Alcalde, Antonio Pensado Plágaro Ante mín, A Secretaria